**Riitta Liisa Keiski** (s. Kalliokoski, s. 21. maaliskuuta 1956 Halsua) on suomalainen professori. Hän on Oulun yliopiston aineen- ja lämmönsiirtotekniikan professori sekä toiminut teknillisen tiedekunnan dekaanina vuodesta 2015 lähtien

Keiski valmistui Oulun yliopistosta diplomi-insinööriksi vuonna 1981, tekniikan lisensiaatiksi vuonna 1984 ja tekniikan tohtoriksi vuonna 1991, tutkimusaiheenaan heterogeeninen katalyysi ja reaktorisuunnittelu. Sittemmin Keiskin keskeisiä tutkimusaiheita ovat olleet kestävään kehitykseen sekä vihreään kemiaan ja tekniikkaan liittyvät teemat. Hän on toiminut myös Oulun yliopiston vararehtorina vuosina 2006–2009.

Professoriliitto valitsi vuoden 2011 alussa Keiskin Vuoden professoriksi 2010. Professoriliiton hallitus perusteli valintaa professori Keiskin ansioilla tutkijana, tutkijakoulutuksen kehittäjänä sekä tutkimusetiikkaan ja tasa-arvoon liittyvien kysymysten korostajana. Tutkimuskohteinaan Keiskillä on kestävään kehitykseen sekä vihreään kemiaan ja tekniikkaan liittyviä globaalisti tärkeitä tutkimusaiheita. Vuonna 2013 hänelle myönnettiin Tapani Järvisen ympäristöteknologiarahaston apuraha. 

Keiski promovoitiin kunniatohtoriksi Åbo Akademissa (2018). Hän on saanut Doctor Honoris Causa -huomionosoitukset myös seuraavista yliopistoista National Engineering University in Lima Peru 2015 ja Corvinus University of Budapest, Unkari 2014

Riitta Keiski on toiminut NORDTEK:n presidenttinä vuosina 2017-2019 ja hallituksen jäsenenä vuosina 2016-2020. Suoman Akatetemian hallituksen jäsenenä hän on ollut vuosina 2001-2006 sekä 2014-2018.  Lisäksi hän on toiminut Suomen Akatemian Luonnontieteiden ja Tekniikan tutkimuksen toimikunnan jäsenenä 1998-2000 sekä puheenjohtajana 2001-2006. Tutkimuseettisen neuvottelukunnan (TENK) varapuheenjohtaja 2007-2010, jäsen 2010-2013 ja puheenjohtaja 02.2019-01.2022.

Lähteet
-------

1. 1 2 3  Riitta Keiski, CV (30.1.2009) (englanniksi)
2. ↑  Ympäristö-ja kemiantekniikan tutkimusyksikkö. Viitattu 29.10.2020.
3. ↑  Riitta Keiski nimitetty dekaaniksi *Teknillinen tiedekunta*.  14.11.2014. Oulun yliopisto.  Arkistoitu 24.9.2015. Viitattu 11.4.2020.
4. 1 2  Riitta Keiski on Vuoden professori  14.1.2011. Yle.fi. Viitattu 11.4.2020.
5. ↑  Toimitusjohtaja Tapani Järvisen ympäristöteknologiarahaston apuraha professori Riitta Keiskille. Chem.aalto.fi. Viitattu 1.4.2020.
6. ↑  Kunniatohtorit ja riemutohtorit *Åbo Akademi*. Viitattu 29.10.2020.
7. ↑  Riitta Keiski Åbo Akademin kunniatohtoriksi *www.oulu.fi*. Viitattu 29.10.2020. [vanhentunut linkki]
8. ↑  Universidad Nacional de Ingeniería - UNI otorga el título de Doctor Honoris Causa a la Dra.Riitta Keiski *www.uni.edu.pe*. Viitattu 29.10.2020. (espanjaksi)
9. ↑  Riitta Keiski Corvinus University of Budapestin kunniatohtoriksi *www.oulu.fi*. Viitattu 29.10.2020. [vanhentunut linkki]
10. ↑  THE ASSOCIATION OF NORDIC ENGINEERS, ANE, AND NORDTEK ARE JOINING FORCES TO BOOST TECHNICAL COMPETENCES IN THE NORDIC REGION | NORDTEK *nordtek.net*. Viitattu 29.10.2020. (englanniksi)
11. ↑  Organization | NORDTEK *nordtek.net*. Viitattu 29.10.2020. (englanniksi)
12. ↑  Riitta Keiski Akatemian hallitukseen *www.oulu.fi*. Viitattu 29.10.2020. [vanhentunut linkki]
13. ↑  Suomen Akatemialle uusi hallitus *Valtioneuvosto*. Viitattu 29.10.2020.
14. 1 2  Aiemmat kokoonpanot *Tutkimuseettinen neuvottelukunta*. Viitattu 29.10.2020.
15. ↑  Yhteystiedot *Tutkimuseettinen neuvottelukunta*. Viitattu 29.10.2020.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |